
ДОГОВОР № РГ-03-66/15.09.2020г.
За възлагане на услуга по реда на чл.10, ал.1 от Наредба за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти

Днес 11.09.2020 г., в гр. Казанлък, на основание чл. 35, ал.1, във връзка с чл.10 ал. 1, т.1, т.3 от Наредбата за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти и въз основа на издадена Заповед № РД-04-192/10.09.2020г. на Директора на ТП ДГС Казанлък за определяне на изпълнител от проведен Открит конкурс за възлагане на услугата Сеч, извоз, разкройване, рампиране, товарене, транспорт и разтоварване на дървесина до търговски склад “Бузовград”, до „Кастамону България” АД, с. Горно Сахране и до дома на клиента в обект № 2033 на територията на ТП ДГС Казанлък, се сключи настоящият договор  между:
ЮИДП ТП ДГС гр. Казанлък, с адрес на управление: гр. Казанлък, бул. „ Освобождение” №19, представлявано от инж. Мирена Ванева Татарджийска – Директор и Пламен Николаев Кърлешев – Главен счетоводител, с ЕИК № 201617654 0149, наричан за краткост ВЪЗЛОЖИТЕЛ, от една страна

И
„СДК Казанка” ЕООД –  гр. Казанлък, ул. Цанко Церковски №7, с ЕИК – 204437309, представлявано от Кънчо Стойчев Колев, наричанo за краткост ИЗПЪЛНИТЕЛ от друга страна, при следните условия:
1.ПРЕДМЕТ НА ДОГОВОРА
Чл.1. ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извърши услугата:

- Сеч, извоз, разкройване, рампиране, товарене, транспорт и разтоварване на дървесина до търговски склад “Бузовград”, до „Кастамону България” АД, с. Горно Сахране и до дома на клиента в обект № 2033 на територията на ТП ДГС Казанлък, по прогнозни количества и характеристики съгласно чл.4/1/. от настоящия договор и технологичен план,  предоставен от ВЪЗЛОЖИТЕЛЯ. 
ІІ.СРОК НА ДОГОВОРА
Чл.2. Началният срок за започване на сечта и извоза е датата на влизане в сила на позволителното за сеч. Крайният срок за сеч и крайният срок за извоз до временен склад по насаждения, включени в обекта, се определят с позволителното за сеч, като срокът следва да бъде съобразен с крайния срок на договора, т.е. не по-късно от 31.12.2020г.
Чл.3. Крайният срок за транспортиране на дървесината е 31.12.2020г.
ІІІ.ЦЕНИ
Чл.4.(1) Заплащането на извършената от ИЗПЪЛНИТЕЛЯ услуга сеч, извоз, разкройване и рампиране, се осъществява от ТП ДГС Казанлък, съгласно приложената спесификация по действително добити количества дървесина, както следва: 

[image: image1.emf]Обект №

Отдел/ 

подотдел

Дървесен 

вид Категория Сортимент

Прогнозно 

количество

Единична 

цена

Начална 

стойност 

на обекта

Гаранция за 

изпълнение

Срок за 

изпълнение

м3

лв/m

3

лв

чб,бб Едра

тр. бичене-   

над 30 см

23 27,63 635,49

чб,бб Едра

тр. бичене-   

18-29 см

57 27,63 1574,91

чб,бб Средна обли греди 48 27,63 1326,24

чб,бб Средна Техн.. д-на  66 25,12 1657,92

чб,бб дребна Техн.. д-на  6 25,12 150,72

чб,бб Дърва

дърва за 

огрев

369 25,12 9269,28

здб Едра

тр. бичене-   

18-29 см

1 25,82 25,82

здб Средна Техн.. д-на  1 23,48 23,48

здб Дърва

дърва за 

огрев

345 23,48 8100,60

916 24,85 22764,46

50 30,00 1500,00

50 36,00 1800,00

50 т 30,00 1500,00

27564,46 1378,22



ОБЩО ЗА ОБЕКТ 2033

31.12.2020 г.

ОБЩО 

Товарене, транспорт и разтоварване на дървесина до 

търговски склад "Бузовград"

Товарене, транспорт и разтоварване на дървесина до 

дома на клиента

232ж, 

233д, 

233о, 

234л, 

234м

2033

Товарене, транспорт и разтоварване на дървесина до 

"Кастамону България" АД




   (2)Размерите и качеството на сортиментите, следва да бъдат добити по БДС.
Чл.5. (1) Приемането на добитата дървесина се извършва с двустранно подписан протокол за приемане на цялото възложено количество дървесина или на отделни партиди. Протоколът се утвърждава от Директора на ТП ДГС Казанлък. Въз основа на одобрения протокол за приемане на добитата дървесина, Изпълнителят издава фактура. Плащането се извършва до 10 работни дни от датата на представяне на фактура от ИЗПЪЛНИТЕЛЯ.

           (2) Банковата сметка на ИЗПЪЛНИТЕЛЯ е:

           Банкова сметка – BG70 IABG 7095 1000 4688 01
           Банков код - IABG BGSF       
           При  - Интернешънъл Асет Банк АД, 

IV. ГАРАНЦИИ   
Чл.6. ИЗПЪЛНИТЕЛЯТ представя на ВЪЗЛОЖИТЕЛЯ гаранция за изпълнение на договора в размер указан в чл.4/1/ - 1 378,22 лв.
Чл.7. Гаранцията за изпълнение на ИЗПЪЛНИТЕЛЯ се освобождава от ВЪЗЛОЖИТЕЛЯ при изпълнение на договорните задължения в срок 10 /десет/ работни дни след подписване на констативен протокол за освидетелстване на сечища, съгласно чл.109 ал.1 от ЗГ, без забележка от страна на ВЪЗЛОЖИТЕЛЯ. ИЗПЪЛНИТЕЛЯТ е длъжен да осигури личното присъствие на лицензирания си лесовъд за освидетелстването на сечището.

Чл.8. Гаранцията за изпълнение на ИЗПЪЛНИТЕЛЯ се задържа в пълния ú размер от ВЪЗЛОЖИТЕЛЯ ако ИЗПЪЛНИТЕЛЯТ не изпълни точно задълженията си по чл.9, ал.1, т.9 и т.10, чл.10, ал.2, т.5, т.7, т.10, т.12 от настоящия договор. За неизпълнението на тези задължения, ВЪЗЛОЖИТЕЛЯТ поставя отметка в констативния протокол по чл.109 от ЗГ „Незадоволително”. Задържаната гаранция служи за обезщетяване на ВЪЗЛОЖИТЕЛЯ за причинените му вреди от договорното неизпълнение на задълженията на ИЗПЪЛНИТЕЛЯ. Ако вредите надвишават размера на гаранцията, ВЪЗЛОЖИТЕЛЯТ има право да търси разликата над внесената гаранция до пълния размер на вредите.
V.ПРАВА И ЗАДЪЛЖЕНИЯ НА ВЪЗЛОЖИТЕЛЯ
Чл.9. (1) Възложителят има право:

1. Да осъществява текущ контрол по изпълнението на настоящия договор, без да възпрепятства ИЗПЪЛНИТЕЛЯ за спазването на технологичните изисквания и правомерното извършване на дейностите, като дава задължителни указания и препоръки на ИЗПЪЛНИТЕЛЯ при констатирани пропуски по изпълнение на възложената работа. 
2. Да издава разпореждания за временно спиране или цялостно прекратяване на дейностите, свързани с изпълнение на възложената работа, в следните случаи:

2.1. Нарушения на Закона за горите (ЗГ) или свързаните с него подзаконови нормативни актове;


2.2. Неспазване изискванията на действащите стандарти за качество на дървесината (БДС/ЕN);


2.3. Неспазване на изискванията на Закона за здравословни и безопасни условия на труд (ЗЗБУТ); 


2.4. Неспазване на противопожарните и други изисквания;


2.5. Обективни причини, свързани с реализацията на дървесина;


2.6. Форсмажорни обстоятелства по смисъла на § 1, т. 23 от Допълнителните разпоредби на Наредбата за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти (Наредбата).


3. Да спре временно изпълнението на договора по време на брачния период на определени със ЗЛОД видове дивеч в насажденията от обекта.

4. Да спре временно извоза на дървесина от насажденията до временните складове при преовлажнени почви и условия, предразполагащи увреждане на горските пътища.


5. Да заявява писмено на ИЗПЪЛНИТЕЛЯ добиването на специални асортименти дървесина.


6. Да инициира с писмена покана приемането на извършената от ИЗПЪЛНИТЕЛЯ работата при налични количества дървесина на временен склад. 

7. Да поиска от ИЗПЪЛНИТЕЛЯ за негова сметка да осъществи изпълнението на определените в договора технологични и качествени показатели при констатирани отклонения.

8. Да предложи на ИЗПЪЛНИТЕЛЯ допълнително споразумение за извършване на добива на допълнително инвентаризирани количества дървесина в насажденията, предмет на договора, при наличие на обективни причини, удостоверени от компетентни органи, налагащи промяна във вида на сечта. В този случай се запазват договорените единични цени по асортименти дървесина за съответното насаждение.

9. При отказ от страна на ИЗПЪЛНИТЕЛЯ да извърши ползването в случаите по т.8 и след като сечта е започнала, ВЪЗЛОЖИТЕЛЯТ има право да прекрати със заповед сечта и действието на договора, за което уведомява ИЗПЪЛНИТЕЛЯ. В този случай ВЪЗЛОЖИТЕЛЯТ заплаща само отсечената до момента на прекратяването на сечта дървесина, без да дължи неустойки на ИЗПЪЛНИТЕЛЯ за прекратяването на договора.

10. При отказ от страна на ИЗПЪЛНИТЕЛЯ да извърши ползването в случаите по т.8 и преди сечта да е започнала, ВЪЗЛОЖИТЕЛЯТ има право да прекрати със заповед действието на договора, без да дължи неустойки на ИЗПЪЛНИТЕЛЯ за прекратяването на договора.

11. Да откаже да приеме с протокола по чл.5./1/ от настоящия договор добитата дървесина, когато качеството й не отговаря на съответното по БДС.

12. Да промени обекта на договора като изключи насаждения, в които сечта не е започнала, при отказ от страна на ИЗПЪЛНИТЕЛЯ да извърши добива на дървесина в тях в случаите на т. 8, като заплати на ИЗПЪЛНИТЕЛЯ само действително извършената дейност.
 (2) ВЪЗЛОЖИТЕЛЯТ е длъжен:


1.Да предаде на ИЗПЪЛНИТЕЛЯ или оправомощено от него лице и в присъствието на регистрирания по чл.235 от ЗГ му лесовъд маркирани за сеч и с положени на терена граници (съгласно Наредба № 8 от 2011 г. за сечите в горите) насажденията, предмет на договора, от които ще се добива дървесината. Предаването на насажденията се извършва с подписването на двустранен предавателно-приемателен протокол в срок до 10 дни преди началото на изпълнението на дейностите в съответствие с определения график по чл.10, ал.2, т.17 и минимум 3/три/ работни дни преди започване на сечта. При изразено желание от страна на ИЗПЪЛНИТЕЛЯ, ВЪЗЛОЖИТЕЛЯT е длъжен да предаде всички насаждения, включени в обекта в 10-дневен срок от постъпване на искането.

2.Да издаде и предаде позволителните за сеч и утвърдените технологични планове за добив на дървесина за всички насаждения, включени в обекта, в присъствието на регистрирания по чл.235 от ЗГ лесовъд на ИЗПЪЛНИТЕЛЯ едновременно с подписване на предавателно – приемателните протоколи по т.1. Позволителните за сеч се издават на името на лицензираният лесовъд на ИЗПЪЛНИТЕЛЯ – Кънчо Стойчев Колев, притежаващ удостоверение № 5388/20.02.2012 г.

3.Да осигури на ИЗПЪЛНИТЕЛЯ достъп до насажденията и временните складове, включени в обекта, чрез проходимост на горските пътища в държавните горски територии за превозни средства с висока проходимост и за декларираната при проведената процедура техника. 

4.Да следи за правилното извеждане на сечта и извоза на дървесината, съгласно утвърдения технологичен план, правилното й разкройване по асортименти, съгласно БДС/ЕN, като и за недопускане на повреди по стоящия дървостой, уплътняване на влажни и меки почви, повреди и ерозия на извозните пътища и просеки. 

5.Да дава задължителни указания и препоръки на ИЗПЪЛНИТЕЛЯ в писмена форма при констатирани пропуски по изпълнение на възложената работа.

6.Да осигури свой представител за приемане на действително добитото и извозено на временен склад количество дървесина в 3 (три)-дневен срок след отправена от ИЗПЪЛНИТЕЛЯ писмена покана или минимум веднъж месечно при добита дървесина на временен склад, за което се подписва двустранен предавателно-приемателен протокол. 

7.Да заплати на ИЗПЪЛНИТЕЛЯ извършената работа, в срок не по-късно от 10 (десет) работни дни от датата на представянена издадена от него фактура, в размер и по начин, уговорени в настоящия договор.

8.Да разглежда и утвърждава, при установена необходимост, предложените от ИЗПЪЛНИТЕЛЯ изменения в технологичните планове за добив на дървесина от насажденията, включени в обекта.

9.Да уведоми ИЗПЪЛНИТЕЛЯ писмено в 3-дневен срок от настъпване на форсмажорни обстоятелства по смисъла на § 1, т. 23 от Допълнителните разпоредби на Наредбата, както и при уважени реституционни претенции, водещи до невъзможност за работа в насажденията, предмет на договора, и да приложи доказателства за това. В тези случаи страните подписват допълнително споразумение, с което уреждат настъпилите промени.

10.Да освидетелства сечището в определения срок, като отбелязва и констатираните пропуски и нарушения при изпълнение на горскостопански дейности в обекта.

11.Да удължи срока на договора, в случай, че е наложил временно спиране на дейността на основание чл.9, ал.1, т.2, 2.6;  т.3 и т.4. 
VI. ПРАВА И ЗАДЪЛЖЕНИЯ НА ИЗПЪЛНИТЕЛЯ

     Чл.10. (1) ИЗПЪЛНИТЕЛЯТ има право:

1. Да изисква приемането на възложената работа в договорените срокове.

2. Да получи договореното възнаграждение в размера и в сроковете, уговорени в договора.

3. Да получи необходимото съдействие за изпълнение на работата (предаване на насажденията, включени в обекта, получаване на позволителните за сеч, подписване на приемателно-предавателни протоколи и технологични планове).
4. Да поиска от ВЪЗЛОЖИТЕЛЯ сечта в насажденията, предмет на договора, да бъде временно спряна, в случай, че техническото изпълнение при маркирането на дърветата за сеч не съответства на изискванията на чл. 50, ал. 2 и 3 от  Наредба № 8 от 2011 г. за сечите в горите, до отстраняването на несъответствията. 

5. Да заменя подизпълнителите си, в случай, че е посочил ползването на такива за осъществяване на дейността в обекта и при условие, че новите подизпълнители отговарят на изискванията, определени в процедурата. ИЗПЪЛНИТЕЛЯТ отговаря за действията на подизпълнителя като за свои действия.
6. Да заяви писмено промяна на одобрения от ВЪЗЛОЖИТЕЛЯ технологичен план за конкретното насаждение. 

7. Да откаже да добие заявените от ВЪЗЛОЖИТЕЛЯ специални асортименти дървесина, при обективна невъзможност за това. 
(2) ИЗПЪЛНИТЕЛЯТ е длъжен:


1. Да осигури присъствието на служителя си, регистриран за упражняване на частна лесовъдска практика в следните случаи:


1.1. за подписване от негова страна на предавателно-приемателните протоколи за предаване на насажденията;


1.2. за получаване на позволителните за сеч и на технологичните  планове за добив на дървесина в тях в 10-дневен срок преди началото на изпълнението на дейностите в съответствие с определения график по чл.10, ал.2, т.16 и минимум 3/три/ работни дни преди започване на сечта;


1.3. при извършване на проверки от компетентни органи, след уведомяване за предстоящи такива;


1.4. при освидетелстване на сечищата и съставянето на протоколи за това.


2. Регистрирания  лесовъд, на когото е издадено позволителното за сеч, носи отговорност и упражнява контрол по извършване на добива на дървесина до освидетелстване на сечището. Отговорността на регистрирания лесовъд не освобождава ИЗПЪЛНИТЕЛЯ от отговорността му пред ВЪЗЛОЖИТЕЛЯ за вредите, които последния е претърпял от неправомерните действия на лицензирания лесовъд на ИЗПЪЛНИТЕЛЯ.

3. Да създаде необходимата организация и осигури нужното техническо оборудване за извършване на възложеното по договора. 

4. Да представи на ВЪЗЛОЖИТЕЛЯ при сключване на договора писмена информация за всички лица, които ще извършват дейностите по договора, както и за настъпилите промени в хода на изпълнение на дейността.

5. Да извърши качествено възложените дърводобивни дейности и да почисти сечищата по указаните в позволителните за сеч начини и в определените в тях срокове. След приключване на сечта, ИЗПЪЛНИТЕЛЯТ е длъжен да почисти обекта от битови отпадъци, опаковки и др. Ако се установи, че не е почистил обекта, се съставя констативен протокол, като ИЗПЪЛНИТЕЛЯ се предупреждава да изпълни задължението си в определен срок, посочен в протокола.

6. Да присъства лично или да осигури свой упълномощен представител за приемане на добитата на временен склад дървесина, за което се изготвя и подписва двустранен предавателно-приемателен протокол за приемане на извършената работа.

7. Да отсича само определените за сеч дървета по цялата площ на всички насаждения в обекта и извърши възложените дейности, съгласно одобрения технологичен план за добив на дървесина за конкретното насаждение, като не оставя неотсечени маркирани дървета.

8. Да направи за своя сметка предвидените в технологичния план извозни пътища.

9. Да поддържа за своя сметка извозните пътища в насажденията от обекта, след съгласуване на мероприятията с ВЪЗЛОЖИТЕЛЯ, както и да съхранява горските пътища в съответствие с разпоредбите на НАРЕДБА № 4 от 19.02.2013 г. за защита на горските територии срещу ерозия и порои и строеж на укрепителни съоръжения и други нормативни актове уреждащи материята, като за целта спазва следните изисквания:
(а) да спазва изискванията на технологичните планове и указанията на служителите на ДГС по изпълнение на добива и извоза на повалената дървесина за недопускане на уплътняване на влажни и меки почви, повреда и ерозия на извозните просеки и пътища;
(б) при продължително влошени атмосферни условия – завишена влажност, да преустановява изпълнението на горскостопанската дейност, включително след предписания на служители на ДГС/ДЛС, както и при други предпоставки, които допринасят за допускане на повреди от ерозия и уплътняване на почвите;
(в) да изгражда за своя сметка подходи, необходими за усвояване на дървесината в насажденията, съгласно технологичния план, като съхранява и опазва създадените горски пътища до обекта, където се извършва сечта и извоза.

(г) да съхранява и опазва хидротехническите съоръжения и всички подземни и надземни съоръжения, намиращи се в и в близост до насажденията, включени в обекта.

10. Да разкройва най-рационално добитата дървесина, с оглед получаване на максимален обем ценни асортименти по действащите стандарти за качество на дървесината (БДС/ЕN) . 

11. При постигнато споразумение, да добива заявените от ВЪЗЛОЖИТЕЛЯ специални асортименти. 

12. Да не допуска нараняване на стоящия дървостой по време на извършване на дейността по добив и извоз на дървесината.

13. Да спазва изискванията на действащите нормативни документи за техническа безопасност и охрана на труда и носи пълна отговорност при злополука с наети от него лица.

14. Да не възпрепятства контрола по изпълнение на договора и предоставя на ВЪЗЛОЖИТЕЛЯ информация, необходима за осъществяването му.

15.Да не предоставя на трети лица извършването на добива на дървесината, включена в насажденията, предмет на настоящия договор, с изключение на посочените от него подизпълнители.

16. Да предава изпълнението на възложената работа по тримесечия и минимални количества, както следва:

17. При обективна невъзможност за предаване на договореното по т. 16 количество дървесина, поради форсмажорни обстоятелства по смисъла на § 1, т. 23 от Допълнителните разпоредби на Наредбата, водещи до невъзможност за работа в насажденията, ИЗПЪЛНИТЕЛЯТ е длъжен да уведоми ВЪЗЛОЖИТЕЛЯ писмено в 3 (три)-дневен срок от настъпване на събитието и да приложи доказателства за това. Обстоятелствата се отразяват на място с двустранен протокол. В тези случаи страните подписват допълнително споразумение, с което уреждат настъпилите промени.


18. Да постави информационни табели по образец в насажденията, в които се извършва добив на дървесина, на основание чл. 52, ал. 5 от Наредбата 

19. ИЗПЪЛНИТЕЛЯТ се задължава да спазва изискванията в Приложение №1  за  безопасни методи на работа в горите, неизменна част от   настоящия Договор, като се  задължава  да  оборудва  наетите от него за извършване на услугата  работници с  лични предпазни средства, както следва:
       А.моторист-секачи:

1. панталон/гащеризон/полугащеризон/  със защита от срязване на краката отпред;

2. защитни ръкавици- противосрезни , по възможност  от хромирана кожа;

3. предпазни обувки-с грайфери,защита от срязване със стоманена пластина тип „бомбе“;

4. предпазна каска  с  антифон  и  протектор за очите;

5. светлоотразителна жилетка.

           Б. Помощни  работници : 

         1.предпазни каски ;

         2.светлоотразителни жилетки .                                                                                                                                        В. средства за първа помощ- полева аптечка на работния обект.

19.1 ИЗПЪЛНИТЕЛЯТ  носи  отговорност  наетите от него работници  задължително да носят  изброените  по-горе   лични  предпазни   средства  и защитно облекло,   при  изпълнение на  трудовите си  задължения.

 19.2 Във връзка с изискванията в предходната точка,  ИЗПЪЛНИТЕЛЯТ се задължава да проведе начален, ежедневен, периодичен, а при необходимост и извънреден инструктаж на работниците си на работното им място,което се удостоверява, че е извършено чрез „Книга за инструктаж“

 19.3 ИЗПЪЛНИТЕЛЯТ се задължава при изпълнение на договора да използва техника в добро техническо състояние - без изтичане на масло и гориво, която да е оборудвана със средства за абсорбиране на петролни продукти и с хидравлика, използваща биологично разградимо машинно масло, съгласно изискванията и критериите на FSC.

 19.4 За времето на действие на договора ИЗПЪЛНИТЕЛЯТ се задължава в съответствие с разпоредбите на Рамковата конвенция на ООН по изменение на климата/ратифицирана със закон,приет от 37-то Народно събрание,на 16.03.1995г./, Закона за защитените територии и тези извън неговите очертания, включително и районите на бивакуване /ако има такива/, като съгласно производствените, санитарните и противопожарните изисквания изнася всички битови, технически и недървесни отпадъци на регламентираните сметища и след работно време, както и след окончателното приключване на работата, да ги извозва до контейнерите за смет в населените места.       

20. Да спазва стриктно и други изисквания на Закона за горите и свързаните с него други актове, регламентиращи опазването, стопанисването и ползването на горите, както и на действащите актове за противопожарна безопасност в горите.


21. Да уведоми в три дневен срок ВЪЗЛОЖИТЕЛЯ при прекратяване на трудовите провоотношения с лицензирания си лесовъд или при отнемане на лиценза на регистрирания  лесовъд.


22. Да участва в потушаването на горските пожари, възникнали в района на неговата дейност, както и да приема мерки за предотвратяване на възникването им.

23. Да спазва нормативните изисквания, предвидени в българското законодателство, регламентиращи транспортирането на дървесината, както и нормативните изисквания за техническа и пожарна безопасност и охрана на труда и опазване на обществената инфраструктура. Същият носи отговорност за всякакви злополуки и инциденти, предизвикани от наети от него лица при изпълнението на задълженията си по договора, както и за нанесени щети на трети лица. 

24. В случай, че за извоз на дървесина се използва животинска тяга, да не допуска безразборното и неконтролирано преминаване на коне по пътищата от републиканската и общинската пътна мрежа през деня и тъмната част от денонощието.   

VІІ. САНКЦИИ И НЕУСТОЙКИ
Чл. 11 (1) Страните по договора не носят отговорност и не дължат неустойки за пълно или частично неизпълнение на задълженията си по него, ако то се дължи на форсмажорни обстоятелства по смисъла на § 1, т. 23 от Допълнителните разпоредби на Наредбата, уважени реституционни претенции и непреодолима сила и други обстоятелства, възникнали след сключването му, в резултат на които неговото изпълнение е обективно невъзможно. 

 (2) ВЪЗЛОЖИТЕЛЯТ дължи на ИЗПЪЛНИТЕЛЯ неустойка за виновно неизпълнение на някое от задълженията си по договора, в следните случаи:
1.По чл.9, ал.2, т.1, т.2  и т.3 - неустойка в размер, равен на гаранцията за изпълнение на договора, преизчислена за съответното насаждение, за което ВЪЗЛОЖИТЕЛЯТ не е изпълнил задължението си.  
2.По чл.9, ал.2, т.6 - неустойка в размер на 10% от стойността на услугата за добива на неприетата отсечена и извозена на временен склад дървесина.
3.За неспазване на определения срок по чл.9, ал.2, т.7 при изпълнение на всички задължения по договора от страна на  ИЗПЪЛНИТЕЛЯ – неустойка в размер на законната лихва върху дължимата сума за срока на просрочието.
(3) ИЗПЪЛНИТЕЛЯТ дължи на ВЪЗЛОЖИТЕЛЯ неустойка за виновно неизпълнение на задълженията си по договора, в следните случаи:
1.По чл.10, ал.2, т.1 неустойка в размер, равен на внесената от него гаранция за изпълнение на договора, преизчислена за съответното насаждение, за което ИЗПЪЛНИТЕЛЯ не е изпълнил задължението;
2.По чл.10, ал.2, т.9 - неустойка в размер на стойността за възстановяване на нанесените повреди, освен в случаите, когато ги отстрани за собствена сметка в срока на действие на договора;
3.По чл.10, ал.2, т.10- неустойка в размер, равен на 30% от стойността на услугата за добива на тази дървесина;
4.По чл.10, ал.2, т.16 неустойка в размер, равен на 20% от стойността на услугата за добива на неотсечената и неизвозена на временен склад дървесина спрямо графика за съответното тримесечие, изчислена на база на цената на обезличен кубичен метър по договора.
(4) За други задължения по договора, ВЪЗЛОЖИТЕЛЯТ може да задържи внесената от ИЗПЪЛНИТЕЛЯ гаранция за изпълнение като неустойка по договора. ИЗПЪЛНИТЕЛЯТ не се освобождава от отговорността за възстановяване на ВЪЗЛОЖИТЕЛЯ на реално претърпените от него вреди, в случай, че размерът на неустойката не покрива същите, когато по–високият размер на вредите бъде установен по съдебен ред. 
(5) ВЪЗЛОЖИТЕЛЯТ не дължи обезщетение за нанесени от ИЗПЪЛНИТЕЛЯ на трети лица щети в резултат на изпълнението на предмета на договора. Нанесените щети са за сметка на ИЗПЪЛНИТЕЛЯ.      
VІІІ.ПРЕКРАТЯВАНЕ НА ДОГОВОРА

Чл. 12 (1) Договорът се прекратява:

1. По взаимно съгласие на страните, изразено в писмена форма, включително и при настъпване на форсмажорни обстоятелства и при уважени реституционни претенции;

2. С изтичане срока на договора;

3. От ВЪЗЛОЖИТЕЛЯ с едностранно писмено волеизявление, без да дължи обезщетение за пропуснати ползи, когато по време на действието на договора се установи, че: 

3.1.  ИЗПЪЛНИТЕЛЯТ или подизпълнителят му вече не отговаря на някое от изискванията на ВЪЗЛОЖИТЕЛЯ в резултат на настъпила промяна в обстоятелствата;

3.2.  ИЗПЪЛНИТЕЛЯТ е подписал декларация с невярно съдържание при провеждането на процедурата за възлагане на дейността;

3.3.  ИЗПЪЛНИТЕЛЯТ е допуснал неотстраними отклонения от определените с договора срокове, технологични и качествени показатели за извършване на съответната дейност, включително такива, допуснати от подизпълнителите;

3.4.  Дейността се извършва от подизпълнители, които не отговарят на изискванията на чл. 18 от Наредбата; 

3.5. В случаите по чл.9, ал.1, т.2, 2.1. до 2.4.

3.6. При отказ от страна на ИЗПЪЛНИТЕЛЯ да извърши добива на дървесина, в случаите на чл.9, ал.1, т.9 от договора, след като сечта в насажденията е започнала, като заплати на ИЗПЪЛНИТЕЛЯ само действително извършената дейност.
(2) ВЪЗЛОЖИТЕЛЯТ може да прекрати договора с едностранно писмено уведомление, без да дължи обезщетение за пропуснати ползи, в следните случаи: 
1. За неизпълнение на графика за добив по чл.10, ал.2, т.16.
2. ИЗПЪЛНИТЕЛЯТ е допуснал отстраними отклонения от определените с договора технологични и качествени показатели за извършване на съответната дейност, включително такива, допуснати от подизпълнителите, които не желае да отстрани за своя сметка.
     3. При прекратяване на трудовоправните отношения на ИЗПЪЛНИТЕЛЯ с регистрирания по чл.235 от ЗГ му лесовъд, на който е издадено позволителното за сеч и/или при отнемане /неподновяване/ на лиценза на регистрирания  по чл.235 от ЗГ лесовъд на ИЗПЪЛНИТЕЛЯ или отнемане на лиценза по чл.241 от ЗГ на ИЗПЪЛНИТЕЛЯ.

 (3) ИЗПЪЛНИТЕЛЯТ може да прекрати договора с едностранно писмено уведомление, в случай, че ВЪЗЛОЖИТЕЛЯТ не изпълни задължението си:

1.  по чл. 9, ал. 2, т. 1 и т.2;

2.  по чл. 9, ал. 2, т. 3 - в срок по-дълъг от 30 дни от датата на издаване на първото позволително за сеч за насаждение в обекта. В този случай страните не си дължат взаимни престации, а внесената от ИЗПЪЛНИТЕЛЯ гаранция за изпълнение на договора, се възстановява в срок от 5 работни дни.
ІХ.ДОПЪЛНИТЕЛНИ УСЛОВИЯ
Чл.13. Писмените покани и изявления по този договор се връчват на адресите на управление, посочени от страните в него. В случай, че някоя от страните промени своя адрес, седалището или адреса си на управление, тя е длъжна да уведоми другата страна за това като посочи нов адрес. Ако страната не изпълни това си задължение, писмената покана или изявление отправено до нея на стария адрес ще се считат за редовно връчени.

Чл.14. Незаконно добитата дървесина, установена с констативен протокол и влязло в сила наказателно постановление, остава на разположение на ТП ДГС Казанлък и не се заплаща на ИЗПЪЛНИТЕЛЯ.

     Чл.15. Настоящият договор може да бъде променян и допълван само когато, в резултат на непреодолима сила или обективна невъзможност, се налага промяна в сроковете на договора или добавяне на допълнително инвентаризирано прогнозно количество дървесина.
Чл.16. Възникналите спорове относно приложението и тълкуването на настоящият договор се решават чрез преговори и взаимно съгласие между страните, а когато такова липсва, спорът се решава от компетентния съд.

Чл.17. За неуредени въпроси по настоящия договор се прилагат разпоредбите на Закона за задълженията  и договорите, Закона за горите, Наредбата за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти, както и действащите нормативни актове в Република България.
Чл.17 ИЗПЪЛНИТЕЛЯ изрично декларира с подписването на настоящият договор, че е запознат  и се задължава да изпълнява и спазва всички изисквания  на горската сертификация, съгласно стандарта FSC и съгласно  Приложение №1 към настоящият  договор.

Договорът бе съставен и подписан в два еднообразни екземпляра – по един за всяка от страните.
ВЪЗЛОЖИТЕЛ:  Заличено съгласно регламент (ЕС) 2016/679.      ИЗПЪЛНИТЕЛ:Заличено съгласно регламент (ЕС) 2016/679


     / инж. М. Татарджийска/




           / К. Колев /
ГЛ. СЧЕТОВОДИТЕЛ: Заличено съгласно регламент (ЕС) 2016/679

                                 / Пл. Кърлешев /

СЪГЛАСУВАЛ ЮРИСТ: Заличено съгласно регламент (ЕС) 2016/679



            / адв. В. Стоянова /

                                                                  ПРИЛОЖЕНИЕ №1
За безопасни методи при работа в горите, изисвания към специализираната техника , лични предпазни средства и оборудване на горските работници.

1. Документи за правоспособност

1.1 Операторите на моторен трион да притежават и носят свидетелство за правоспособност за работа с моторен трион + удостоверение за преминал технически преглед

1.2 Операторите на трактори и друга специализирана горскостопанска техника да притежават и носят свидетелство за правоспособност за съответното техническо средство + удостоверение за преминал технически преглед

1.3 Моторните триони , тракторите и другата специализирана горска техника ,да са с изряден регистрационен талон от КТИ

2. Работещите  на терена да са оборудвани с лични предпазни средствакакто следва:  

-  Операторите на моторен трион – каски, антифони, протектори за очите,защитни панталони и обувки, ръкавици и светлоотразителни жилетки.

-  Помощните  работници и другите лица присъстващи на обекта  - каска и светлоотразителна жилетка

3.Оборудване на техниката

3.1. Моторните триони в обекта да са изправни и обезопасени посредством:

        - действащи спирачка и уловител на веригата

        - антивибрационно окачване

        - блокировъчен ключ на газта


        - калъф за веригата и спец.туба за горивна смес и масло

3.2.   Горските трактори да са обезопасени съгласно нормативната уредба посредством:

        - метална рама около цялата кабина

        - мрежа/решетка на задното стъкло

      4. Мерки за безопасност на работното място и предпазване от замърсяване

 4.1. Да са поставени предупредителни табели “ВНИМАНИЕ ВОДИ СЕ СЕЧ” на основните входове и изходи за достъп към сечището

 4.2   Да се ползва  предупредителен звуков сигнал преди поваляне на дърво

 4.3   При поваляне на големи дървета да се прави засек с оставяне на предпазна ивица

 4.4  Да е налице зареден комплект за първа помощ (аптечка) в обекта на разположение в близост до операторите на моторни триони и помощните работници 

4.5  Да е налице зареден комплект за първа помощ (аптечка) в горските машини и превозните средства на обекта

4.6    Да е налице  годен пожарогасител в горските машини и превозните средства на обекта

4.7   Да е наличен абсорбиращ комплект за попиване на разливи от горивосмазочни материали и други вещества в машините и превозните средства на обекта

4.8  Да е наличен абсорбиращ комплект за горивосмазочни материали и други вещества на мястото за зареждане на моторните триони в обекта

4.9   Да са познава реда за ползване на абсорбиращите комплекти и правилата за депониране на използваните/замъсени такива

4.10 Да е обособено място за събиране на битови отпадъци, опаковки и др. И спазване на правилата за недопускане на замърсяване в горите

4.11 Да е наличен мобилен телефон за повикване на помощ при спешен случай / извънредна ситуация.





�                                       

		Обект №		Отдел/ подотдел		Дървесен вид		Категория		Сортимент		Прогнозно количество		Единична цена		Начална стойност на обекта		Гаранция за изпълнение		Срок за изпълнение

												м3		лв/m3		лв

		2033		232ж, 233д, 233о, 234л, 234м		чб,бб		Едра		тр. бичене-   над 30 см		23		27.63		635.49				31.12.2020 г.

						чб,бб		Едра		тр. бичене-   18-29 см		57		27.63		1574.91

						чб,бб		Средна		обли греди		48		27.63		1326.24

						чб,бб		Средна		Техн.. д-на		66		25.12		1657.92

						чб,бб		дребна		Техн.. д-на		6		25.12		150.72

						чб,бб		Дърва		дърва за огрев		369		25.12		9269.28

						здб		Едра		тр. бичене-   18-29 см		1		25.82		25.82

						здб		Средна		Техн.. д-на		1		23.48		23.48

						здб		Дърва		дърва за огрев		345		23.48		8100.60

		ОБЩО										916		24.85		22764.46

		Товарене, транспорт и разтоварване на дървесина до търговски склад "Бузовград"										50		30.00		1500.00

		Товарене, транспорт и разтоварване на дървесина до дома на клиента										50		36.00		1800.00

		Товарене, транспорт и разтоварване на дървесина до "Кастамону България" АД										50 т		30.00		1500.00

		ОБЩО ЗА ОБЕКТ 2033														27564.46		1378.22

		ОБЕКТ №		Отдел, подотдел		ТРИМЕСЕЧИЯ								OБЩО

						I		II		III		IV

		2033		232ж, 233д, 233о, 234л, 234м						200		716		916






